ai4bharat/Pralekha huggingface dataset:
మంత్రిమండలి
శాస్త్ర విజ్ఞానం మరియు సాంకేతిక విజ్ఞాన రంగంలో సహకారానికి భారతదేశం మరియు కెనడా ల మధ్య ఎమ్ఒయు కు ఆమోదం తెలిపిన మంత్రివర్గం
శాస్త్ర విజ్ఞానం మరియు సాంకేతిక విజ్ఞాన రంగంలో సహకారానికి గాను కెనడా తో ఒక అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒయు భారతదేశంలో మరియు కెనడా లో పరిశోధన మరియు అభివృద్ధి  సంస్థలకు, విద్యా సంస్థలకు మధ్య శాస్త్ర సంబంధ సహకారాన్ని పెంపొందించడానికి ఒక యంత్రాంగాన్ని సమకూర్చి, తద్వారా తోడ్పాటును అందిస్తుంది.
ముఖ్యాంశాలు:
• కెనడా కు చెందిన నేచురల్ సైన్సెస్ అండ్ ఇంజినీయరింగ్ రీసర్చ్ కౌన్సిల్  తో శాస్త్ర విజ్ఞాన మరియు సాంకేతిక విజ్ఞాన విభాగం కుదుర్చుకొన్న ఒక ఎమ్ఒయు లో భాగంగా భారతదేశం, కెనడా ల మధ్య పరిశోధన మరియు అభివృద్ధి సంబంధిత సహకారానికి గాను ఒక వినూత్నమైన నమూనా ను ఆచరణ లోకి తీసుకువస్తారు.
• ఈ ఎమ్ఒయు లో భాగంగా భారతదేశం, కెనడా లలో బహుళ విభాగాలలో పరిశోధన సంబంధిత భాగస్వామ్యాలను ప్రోత్సహించడం కోసం ఇండియా-కెనడా సెంటర్ ఫర్ ఇన్నోవేటివ్ మల్టీ డిసిప్లినరీ పార్ట్నర్ శిప్ టు అక్సలరేట్ కమ్యూనిటీ ట్రాన్స్ఫర్మేషన్ అండ్ సస్టైనబిలిటి  కార్యక్రమానికి మద్దతును అందిస్తారు.
• శాస్త్ర విజ్ఞానం మరియు సాంకేతిక విజ్ఞానం అండదండలతో పరిష్కార మార్గాలను సూచించడం ద్వారా పరిశోధన మరియు అభివృద్ధి పథకాలు సామాజిక పరివర్తనను వేగవంతం చేయడం పైన దృష్టిని సారిస్తాయి.
• ఇందులో భాగం పంచుకొనే వాటిలో భారతదేశం మరియు కెనడా లకు చెందిన శాస్త్ర విజ్ఞాన సంస్థలు, విద్యా సంస్థలతో పాటు పరిశోధన మరియు అభివృద్ధి సంబంధిత ప్రయోగశాలలు కూడా ఉంటాయి.
• పరస్పర సహకారానికి గాను గుర్తించిన రంగాలలో భద్రమైన మరియు స్థిరమైన మౌలిక సదుపాయాలు, సమగ్ర జల నిర్వహణ వంటివి ఉంటాయి.
• ఇది భారతదేశానికి మరియు కెనడాకు చెందిన శాస్త్ర విజ్ఞాన సంస్థలు, శాస్త్రవేత్తలు మరియు ప్రత్యేక నిపుణుల మధ్య సంబంధాలను ఏర్పాటు చేసి వాటిని బలపరచడానికి, అంతేకాకుండా సంస్థాగత నెట్ వర్క్ ను అభివృద్ధి పరచడానికి సాయపడుతుంది.
పూర్వరంగం:
2005 నవంబర్ లో భారతదేశం మరియు కెనడా ల మధ్య కుదిరిన శాస్త్ర విజ్ఞాన మరియు సాంకేతిక విజ్ఞాన సహకార పూర్వక అంతర్ ప్రభుత్వ ఒప్పందానికి తరువాయిగా ఈ ఎమ్ఒయు ను కుదుర్చుకోవడమైంది.
Smt. Yandava Seetha, beneficiary of MGNREGS Vizianagaram#AndhraPradesh expresses her joy for being invited to participate in #IDC2023. Around 1800 special guests from various walks of life, across the country are participating in the grand event in New Delhi#SpecialGuestIDC pic.twitter.com/DuH0tCGBKQ— PIB in Andhra Pradesh  August 11, 2023
Smt. Yandava Seetha, beneficiary of MGNREGS Vizianagaram#AndhraPradesh expresses her joy for being invited to participate in #IDC2023. Around 1800 special guests from various walks of life, across the country are participating in the grand event in New Delhi#SpecialGuestIDC pic.twitter.com/DuH0tCGBKQ
నీతి ఆయోగ్
నేషనల్ మోనటైజేషన్ పైప్లైన్ను రేపు ప్రారంభించనున్నకేంద్ర ఆర్థిక మరియు కార్పొరేట్ వ్యవహారాల మంత్రి శ్రీమతి నిర్మలా సీతారామన్
నాలుగు సంవత్సరాల పాటు కేంద్ర ప్రభుత్వం అమలు చేయనున్న జాతీయ మౌలిక సదుపాయాల పైప్ లైన్
నేషనల్ మోనటైజేషన్ పైప్లైన్ను రేపు ఢిల్లీలో కేంద్ర ఆర్థిక మరియు కార్పొరేట్ వ్యవహారాల మంత్రి శ్రీమతి నిర్మలా సీతారామన్ ప్రారంభించనున్నారు. మౌలిక సౌకర్యాలను అభివృద్ధి చేసే రంగంలో పెట్టుబడులను ప్రోత్సహించడానికి ప్రభుత్వం రూపొందించిన నేషనల్ మోనటైజేషన్ పైప్లైన్  నాలుగు సంవత్సరాలపాటు అమలులో ఉంటుంది. మౌలిక సదుపాయాలను అభివృద్ధి చేయడానికి కేంద్ర ప్రభుత్వం పెట్టుబడులను ఆకర్షించడానికి ఎంపిక చేసిన రంగాలకు ఎన్ఎంపీలో ప్రాధాన్యత ఇస్తారు. పెట్టుబడిదారులకు అన్ని వివరాలను అందించి పారదర్శకంగా ఉండడంతోపాటు పెట్టుబడులను ఆకర్షించడానికి కేంద్ర ప్రభుత్వం చేస్తున్న ప్రయత్నాలకు మధ్యకాలిక మార్గదర్శకంగా ఎన్ఎంపీ ఉంటుంది.
2021-22 కేంద్ర బడ్జెట్ లో మౌలిక సౌకర్యాలను అభివృద్ధి చేసే అంశానికి అత్యధిక ప్రాధాన్యత ఇవ్వడం జరిగింది. మౌలిక సదుపాయాలను అభివృద్ధి చేయడానికి అవసరమైన నిధులను వినూత్నంగా విభిన్న మార్గాలలో సేకరించాలని నిర్ణయించిన ప్రభుత్వం దీనికి సంబంధించి విధి విధానాలను కూడా
రూపొందించింది.
నీతి ఆయోగ్ ఉపాధ్యక్షుడు డాక్టర్ రాజీవ్ కుమార్, సీఈవో అమితాబ్ కాంత్ మరియు మోనటైజేషన్ పైప్లైన్ పరిధిలోకి వచ్చే మంత్రిత్వ శాఖల కార్యదర్శుల సమక్షంలో నేషనల్ మోనటైజేషన్ పైప్లైన్ పుస్తకం విడుదల చేయబడుతుంది.
ప్రధాన మంత్రి కార్యాలయం
దృశ్య మాధ్యమం లో జరిగిన - భారత, యు.ఎ.ఇ. దేశాల సదస్సు
గౌరవనీయులు ప్రధాన మంత్రి శ్రీ నరేంద్ర మోదీ మరియు అబుదాబి రాజు గౌరవనీయులు షేక్ మొహమ్మద్ బిన్ జాయేద్ అల్ నహ్యాన్ ఈ ఉదయం దృశ్య మాధ్యమం ద్వారా సమావేశమయ్యారు. అన్ని రంగాల్లో ద్వైపాక్షిక సంబంధాలు నిరంతరంగా వృద్ధి చెందుతూ ఉండడం పట్ల ఇరువురు నేతలు పూర్తి సంతృప్తిని వ్యక్తం చేశారు.
"భారత, యు.ఏ.ఈ. దేశాల సమగ్ర వ్యూహాత్మక భాగస్వామ్యాన్ని పెంపొందించడం : కొత్త సరిహద్దులు, కొత్త మైలురాయి" అనే శీర్షికతో గౌరవనీయులైన భారత ప్రధాన మంత్రి మరియు అబుదాబి రాజు ఈ సందర్భంగా భవిష్యత్ ప్రణాళికతో కూడిన ఒక సంయుక్త ప్రకటన విడుదల చేశారు భారత, యు.ఏ.ఈ. దేశాల మధ్య భవిష్యత్తు-ఆధారిత భాగస్వామ్యం కోసం కేంద్రీకృత ప్రాంతాలు, ఫలితాలను గుర్తిస్తూ, ఈ ప్రకటన ఒక ప్రణాళికను తెలియజేస్తుంది. ఆర్థిక వ్యవస్థ, ఇంధనం, వాతావరణ చర్యలు, అభివృద్ధి చెందుతున్న సాంకేతికతలు, నైపుణ్యాలు, విద్య, ఆహార భద్రత, ఆరోగ్య సంరక్షణ, భద్రత తో సహా విభిన్న రంగాల్లో నూతన వాణిజ్యం, పెట్టుబడి, ఆవిష్కరణలను క్రియాశీలంగా ప్రోత్సహించడం ఈ భాగస్వామ్య లక్ష్యం.
భారత, యు.ఏ.ఈ. సమగ్ర ఆర్థిక భాగస్వామ్య ఒప్పందం  పై, భారత వాణిజ్య, పరిశ్రమల శాఖ మంత్రి శ్రీ పీయూష్ గోయల్ మరియు యు.ఏ.ఈ. ఆర్థిక మంత్రి, గౌరవనీయులు అబ్దుల్లా బిన్ తౌక్ అల్ మర్రి, సంతకం చేసి, గౌరవనీయులైన ఈ ఇద్దరు నాయకుల దృశ్య మాధ్యమ సమక్షంలో, ఒకరి కొకరు అందజేసుకోవడం అనేది దృశ్య మాధ్యమం ద్వారా నిర్వహించిన ఈ సదస్సు లో ఒక ప్రధానమైన అంశం. ఈ ఒప్పందం - భారత, యు.ఏ.ఈ. వ్యాపారాలకు మెరుగైన మార్కెట్ ను అందుబాటులోకి తీసుకువచ్చి, తగ్గిన సుంకాలతో సహా గణనీయమైన ప్రయోజనాలను కల్పిస్తుంది. ప్రస్తుతం 60 బిలియన్ల అమెరికా డాలర్లుగా ఉన్న ద్వైపాక్షిక వాణిజ్యాన్ని, సి.ఈ.పి.ఎ. వచ్చే ఐదేళ్ళలో వంద బిలియన్ల అమెరికా డాలర్ల స్థాయికి పెంచుతుందని అంచనా.
భారతదేశానికి స్వాతంత్య్రం వచ్చి 75వ వార్షికోత్సవం జరుపుకుంటున్న సందర్భంగా మరియు యు.ఏ.ఈ. 50వ వ్యవస్థాపక వార్షికోత్సవం సందర్భంగా ఇరువురు నేతలు ఒక సంయుక్త స్మారక స్టాంపు ను కూడా విడుదల చేశారు. ఈ సదస్సు సందర్భంగా భారత, యు.ఏ.ఈ. దేశాలకు చెందిన సంస్థలు సంతకం చేసిన రెండు ఎం.ఓ.యు. లను కూడా ప్రకటించారు. అందులో ఒకటి - ఏ.పి.ఈ.డి.ఏ. మరియు డి.పి. వరల్డ్ & అల్ దహ్రా మధ్య ఆహార భద్రతా కారిడార్ ఏర్పాటుకు సంబందించిన ఎం.ఓ.యు. కాగా; రెండోది - భారతదేశానికి చెందిన గిఫ్ట్ సిటీ మరియు అబుదాబి గ్లోబల్ మార్కెట్ మధ్య ఆర్థిక ప్రాజెక్టులు, సేవలలో సహకారానికి సంబంధించిన ఎం.ఓ.యు. వీటితో పాటు, వాతావరణ చర్యల పై సహకారానికి సంబంధించి ఒకటి; విద్యకు సంబంధించి ఒకటి చొప్పున ఇరుపక్షాలు మరో రెండు ఎం.ఓ.యు. లపై కూడా సంతకాలు చేశాయి.
కోవిడ్ మహమ్మారి సమయంలో భారతీయ సమాజాన్ని జాగ్రత్తగా చూసుకున్నందుకు అబుదాబి రాజుకు ప్రధానమంత్రి ధన్యవాదాలు తెలియజేశారు. త్వరలో భారతదేశాన్ని సందర్శించవలసిందిగా కూడా ప్రధానమంత్రి ఆయనను ఆహ్వానించారు.
జౌళి మంత్రిత్వ శాఖ
కోవిడ్ -19 నుంచి రక్షణకు అవసరమైన పిపిఇ కవర్ ఆల్ ప్రొటోటైప్శాంపిళ్ళను పరీక్షిస్తున్న 8 ఆమోదిత లేబరెటరీలు. ఈ లేబరెటరీలన్నీ ఎన్.ఎ.బి.ఎల్ చేత గుర్తింపుపొందినవే.
భారత ప్రభుత్వానికి చెందిన ఆరోగ్య, కుటుంబ సంక్షేమ మంత్రిత్వశాఖ విడుదల చేసిన సాంకేతిక అవసరాలకు అనుగుణంగా , పిపిఇ కవర్ ఆల్ ప్రొటోటైప్ శాంపిళ్లను పరిశీలించి, అందులో అన్నిరకాలుగా పరీక్షలలో నెగ్గిన ప్రొటోటైప్ శాంపిళ్ళకు యూనిక్ సర్టిఫికేషన్ కోడ్  ని జారీచేసేందుకు టెక్స్టైల్ మంత్రిత్వశాఖ సవివర మార్గదర్శకాలను జారీ చేసింది.
యుసిసి సర్టిఫికేట్ లకు సంబంధించిన అన్నివివరాలు డిఆర్డిఒ, ఒఎఫ్బి, ఎస్ఐటిఆర్ ఎ అధికారిక వెబ్సైట్లలో పొందుపరచడం జరిగింది.
కోవిడ్ -19 నుంచి రక్షణకు అవసరమైన పిపిఇ కవర్ ఆల్ లను పరీక్షించేందుకు 8 లేబరెటరీలకు అనుమతి ఇచ్చారు. అవి i) సౌత్ ఇండియా టెక్స్టైల్స్ రీసెర్చ్ అసోసియేషన్ , కోయంబత్తూర్, తమిళనాడు  డి.ఆర్.డి.ఒ- ఐఎన్ఎంఎఎస్,న్యూఢిల్లీ ,  హెవీ వెహికల్ ఫ్యాక్టరీ, అవడి, చెన్నై  స్మాల్ ఆర్మ్స్ ఫ్యాక్టరీ, కాన్పూర్, ఉత్తర ప్రదేశ్  ఆర్డినెన్స్ ఫ్యాక్టరీ, కాన్పూర్, ఉత్తర ప్రదేశ్  ఆర్డినెన్స్ ఫ్యాక్టరీ, మురద్నగర్, ఉత్తర ప్రదేశ్  ఆర్డినెన్స్ ఫ్యాక్టరీ, అంబర్నాథ్, మహారాష్ట్ర  మెటల్ , స్టీల్ ఫ్యాక్టరీ, ఇషాపూర్, పశ్చిమ బెంగాల్. ఈ ప్రయోగశాలలన్నీ ఎన్.ఎ.బి.ఎల్ చేత గుర్తింపు పొందినవే..
 జారీ చేయడానికి వివరణాత్మక విధానాన్ని ఏప్రిల్ 6, 2020 న టెక్స్టైల్ మంత్రిత్వ శాఖ విడుదల చేసింది. . ఈ విధానాలను 2020 ఏప్రిల్ 22 న వస్త్ర మంత్రిత్వ శాఖ మరింత హేతుబద్ధం చేసింది.
ప్రత్యేక ధృవీకరణ కోడ్  ను,తయారీదారు సమర్పించిన ప్రతి నమూనా పై తయారీదారు పేరు, తయారీ తేదీ ,క్లయింట్ పేరుతో పాటు తయారు చేసిన ప్రతి కవరాల్పై ఎంబోస్ చేయవలసి ఉంటుంది. కేంద్ర ప్రభుత్వ ఆరోగ్య , కుటుంబ సంక్షేమ మంత్రిత్వ శాఖ పరిధిలోని ఆసుపత్రులు, ఆరోగ్య సంరక్షణ సంస్థల సేకరణ సంస్థ అయిన మెసర్స్ హెచ్.ఎల్.ఎల్ లైఫ్కేర్ లిమిటెడ్ ప్రొక్యూర్మెంట్కు సంబంధించి ఈ విధానం పూర్తిగా అమలు చేయడం జరిగింది.
తయారీదారులు తాము సమర్పించిన నమూనాతో పాటు తమ తయారీ యూనిట్ వివరాలు, జిఎస్టిఎన్ నంబర్, కంపెనీ రిజిస్ట్రేషన్ నంబర్, ఉద్యోగ్ ఆధార్ నంబర్ లేదా డిఐసి రిజిస్ట్రేషన్ నంబర్ , ఇతర సంబంధిత వివరాలను పేర్కొంటూ అఫిడవిట్ సమర్పించాల్సి ఉంటుంది. వారు వస్త్ర తయారీదారులమని, ట్రేడర్లము కాదని ప్రకటించాల్సి ఉంటుంది. యుసిసి సర్టిఫికెట్లో ఈ అఫిడవిట్ ఒక భాగంగా ఉంటుంది
ప్రజలకు సమాచారం అందుబాటులో ఉంచడం కోసం, అన్ని యుసిసి సర్టిఫికెట్ల వివరాలు డిఆర్డిఒ, ఒ.ఎఫ్.బి  ఎస్.ఐ.టి.ఆర్.ఎ అధికారిక వెబ్సైట్లలో అందుబాటులో ఉంచడం జరిగింది
ప్రధాన మంత్రి కార్యాలయం
డాయిమండ్ లీగ్ ట్రోఫీ ని గెలుచుకొన్నందుకు శ్రీ నీరజ్ చోప్డా కు అభినందనలు తెలిపిన ప్రధానమంత్రి
ప్రతిష్టాత్మకమైనటువంటి డాయిమండ్ ట్రోఫీ ని గెలుచుకొన్న ప్రథమ భారతీయుడు గా నిలచి మరోసారి చరిత్ర ను లిఖించినందుకు గాను శ్రీ నీరజ్ చోప్డా ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘ప్రతిష్టాత్మకమైనటువంటి డాయిమండ్ ట్రోఫీ ని గెలుచుకొన్న ప్రథమ భారతీయుడు గా నిలచి మరోసారి చరిత్ర ను లిఖించినందుకు గాను శ్రీ నీరజ్ చోప్డా కు ఇవే అభినందన లు. ఆయన గొప్ప సమర్పణ భావాన్ని మరియు నిలకడతనాన్ని చాటారు. పదే పదే ఆయన సాధిస్తున్నటువంటి సాఫల్యాలు భారతదేశాని కి చెందిన క్రీడాకారులు/ క్రీడాకారిణులు వేస్తున్న గొప్ప ముందంజల ను చూపుతున్నాయి.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 209.67 కోట్ల డోసులు  అందించారు
గత 24 గంటల్లో 26,58,755 డోసులు అందించారు
దేశవ్యాప్త క్రియాశీల కేసుల సంఖ్య 99,879
మొత్తం కేసుల్లో క్రియాశీల కేసులు 0.23%
ప్రస్తుత రికవరీ రేటు 98.59%
గత 24 గంటల్లో 12,783 మంది కోలుకున్నారు. దీంతో, కోలుకున్నవారి మొత్తం సంఖ్య 4,37,12,218 కు పెరిగింది.
గత 24 గంటల్లో 11,539 కొత్త కేసులు నమోదయ్యాయి.
రోజువారీ పాజిటివిటీ రేటు 3.75%
వారపు పాజిటివిటీ రేటు 3.88%
గత 24 గంటల్లో చేసిన 3,07,680 కొవిడ్ పరీక్షలతో కలిపి ఇప్పటివరకు 88.24 కోట్ల పరీక్షలు చేశారు.
భూ శా స్త్ర మంత్రిత్వ శాఖ
భారతదేశం యొక్క "బ్లూ ఎకానమీ" యొక్క టార్చ్ బేరర్గా ఉండబోతున్న "డీప్ ఓషన్ మిషన్"లో సహకారాన్ని మరింత లోతుగా చేయడానికి పద్ధతులను అడ్మిరల్ ఆర్ హరి కుమార్, నావల్ స్టాఫ్ చీఫ్, కేంద్ర మంత్రి డాక్టర్ జితేంద్ర సింగ్తో చర్చించారు.
నావల్ స్టాఫ్ చీఫ్, అడ్మిరల్ R. హరి కుమార్ కేంద్ర సహాయ మంత్రి  సైన్స్ & టెక్నాలజీని కలుసుకున్నారు; రాష్ట్ర మంత్రి  ఎర్త్ సైన్సెస్; MoS PMO, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్, డాక్టర్ జితేంద్ర సింగ్ మరియు భారతదేశం యొక్క "బ్లూ ఎకానమీ" యొక్క టార్చ్ బేరర్గా ఉండే "డీప్ ఓషన్ మిషన్"లో సహకారాన్ని మరింతగా పెంచుకునే పద్ధతుల గురించి చర్చించారు.
"డీప్ ఓషన్ మిషన్" అనేది వనరుల కోసం భారతదేశ లోతైన సముద్రాన్ని అన్వేషించడానికి మరియు సముద్ర వనరుల స్థిరమైన ఉపయోగం కోసం లోతైన సముద్ర సాంకేతికతను అభివృద్ధి చేయడానికి రూపొందించబడింది. ఇది భారతదేశ భవిష్యత్తు ఆర్థిక వ్యవస్థపై ముఖ్యమైన ప్రభావాన్ని చూపుతుందని ఆయన అన్నారు.
భారతీయ నావికాదళం డీప్ ఓషన్ కౌన్సిల్లో సభ్యదేశంగా ఉందని, డీప్ ఓషన్ మిషన్ కింద అభివృద్ధి చేయనున్న డీప్ వాటర్లో మ్యాన్ సబ్మెర్సిబుల్ను ప్రయోగించడంలో మరియు రికవరీ చేయడంలో ఇది పాల్గొంటుందని పేర్కొనడం గమనార్హం. నీటి అడుగున వాహనాల రూపకల్పన మరియు అభివృద్ధి రంగాలలో జ్ఞానాన్ని పంచుకోవడానికి భూ శాస్త్రాల మంత్రిత్వ శాఖ మరియు భారత నౌకాదళం త్వరలో ఒక అవగాహన ఒప్పందాన్ని కుదుర్చుకోనున్నాయి.
గతేడాది ఎర్రకోట నుంచి స్వాతంత్య్ర దినోత్సవ ప్రసంగం సందర్భంగా ప్రధాని నరేంద్ర మోదీ 'డీప్ ఓషన్' మిషన్ 21వ శతాబ్దంలో భారతదేశ అభివృద్ధిని కొత్త శిఖరాలకు తీసుకెళ్తుందని డాక్టర్ జితేంద్ర సింగ్ గుర్తు చేసుకున్నారు. డీప్ ఓషన్ మిషన్ అనేది భారత ప్రభుత్వం యొక్క బ్లూ ఎకానమీ కార్యక్రమాలకు మద్దతు ఇచ్చే మిషన్ మోడ్ ప్రాజెక్ట్.
మానవ సహిత సబ్మెర్సిబుల్ MATSYA 6000 యొక్క ప్రాథమిక రూపకల్పన పూర్తయిందని మరియు అభివృద్ధికి తోడ్పడటానికి ISRO, IITM మరియు DRDO సహా వివిధ సంస్థలతో కలిసి వాహనం యొక్క రియలైజేషన్ ప్రారంభించబడిందని డాక్టర్ జితేంద్ర సింగ్ తెలియజేశారు. సైంటిఫిక్ సెన్సర్లు, టూల్స్తో సముద్రంలో 6000 మీటర్ల లోతుకు ముగ్గురు వ్యక్తులను తీసుకెళ్లేలా దీన్ని రూపొందించినట్లు తెలిపారు.
డాక్టర్ జితేంద్ర సింగ్ భారతదేశం యొక్క మొదటి మానవసహిత మహాసముద్రం మిషన్ సముద్రయాన్ను గత సంవత్సరం అక్టోబర్లో చెన్నైలో ప్రారంభించారు మరియు తద్వారా సముద్రంలో కార్యకలాపాలు నిర్వహించేందుకు నీటి అడుగున వాహనాలను కలిగి ఉండటానికి USA, రష్యా, జపాన్, ఫ్రాన్స్ మరియు చైనా వంటి దేశాల ఎలైట్ క్లబ్లో చేరారు. 1000 మధ్య లోతులో ఉన్న పాలీమెటాలిక్ మాంగనీస్ నోడ్యూల్స్, గ్యాస్ హైడ్రేట్లు, హైడ్రో-థర్మల్ సల్ఫైడ్లు మరియు కోబాల్ట్ క్రస్ట్లు వంటి జీవేతర వనరులను లోతైన సముద్ర అన్వేషణలో ఈ సముచిత సాంకేతికత భూ శాస్త్రాల మంత్రిత్వ శాఖ, MoES సులభతరం చేస్తుందని మంత్రి తెలియజేశారు.
మోదీ ప్రభుత్వం జూన్, 2021లో డీప్ ఓషన్ మిషన్ ని రూ. రూ. 5 సంవత్సరాలకు 4077 కోట్లు. DOM అనేది లోతైన సముద్ర సాంకేతికత అభివృద్ధికి ప్రాధాన్యతనిచ్చే బహుళ-మంత్రిత్వ, బహుళ-క్రమశిక్షణా కార్యక్రమం, ఇందులో 6000 మీటర్ల నీటి లోతుకు రేట్ చేయబడిన మానవసహిత సబ్మెర్సిబుల్ అభివృద్ధి, లోతైన సముద్రపు ఖనిజ వనరుల అన్వేషణ మరియు సముద్ర జీవవైవిధ్యం వంటి సాంకేతికతలు ఉన్నాయి. 5500 మీటర్లు సముద్ర అన్వేషణ, లోతైన సముద్ర పరిశీలనలు మరియు మెరైన్ బయాలజీలో కెపాసిటీ బిల్డింగ్ కోసం పరిశోధనా నౌకను కొనుగోలు చేయడం.
ఆర్థిక మంత్రిత్వ శాఖ
రాష్ట్రాలు/కేంద్రపాలిత ప్రాంతాలకు రూ.17,000 కోట్ల జీఎస్టీ పరిహారం విడుదల చేసిన కేంద్రం
2022 ఏప్రిల్ నుండి జూన్ వరకు మిగిలిన జీఎస్టీటి పరిహారం కింద 24.11.2022న రాష్ట్రాలు/కేంద్రపాలిత ప్రాంతాలకు కేంద్ర ప్రభుత్వం రూ.17,000 కోట్లు  కేంద్ర ప్రభుత్వం విడుదల చేసింది. పైన పేర్కొన్న మొత్తంతో సహా 2022-23 సంవత్సరంలో ఇప్పటివరకు రాష్ట్రాలు/యూటీలకు కేంద్రం విడుదల చేసిన మొత్తం పరిహారం రూ.1,15,662 కోట్లు .
అక్టోబరు 2022 వరకు మొత్తం సెస్సు వసూళ్లు రూ.72,147 మాత్రమే అయినప్పటికీ ఈ మొత్తం విడుదల చేయబడింది. మిగిలిన రూ. 43,515 కోట్లను కేంద్రం తన సొంత వనరుల నుంచి విడుదల చేస్తోంది. ఈ విడుదలతో ఈ ఏడాది మార్చి నెలాఖరు వరకు రాష్ట్రాలకు నష్టపరిహారం చెల్లించేందుకు అందుబాటులో ఉన్న మొత్తం సెస్ను కేంద్రం ముందుగానే విడుదల చేసింది. రాష్ట్రాలు తమ వనరులను నిర్వహించడంలో సహాయపడటానికి మరియు ఆర్థిక సంవత్సరంలో వారి కార్యక్రమాలను ముఖ్యంగా మూలధనంపై ఖర్చులు విజయవంతంగా నిర్వహించేలా ఈ నిర్ణయం తీసుకోబడింది.
ఈ ఏడాది మేలో కూడా కేంద్ర ప్రభుత్వం ఫిబ్రవరి-మే'2022 కాలానికి రాష్ట్రాలకు తాత్కాలిక జిఎస్టి పరిహారంగా రూ. 86,912 కోట్లు విడుదల చేసింది. జీఎస్టీ పరిహార నిధిలో రూ. 25,000 కోట్లు మాత్రమే ఉన్నప్పటికీ కేంద్రం సొంత వనరుల నుంచి రూ.62,000 కోట్లు రిలీజ్ చేసింది.
|
|
రాష్ట్రం/యూటీ పేరు
|
|

|
|
ఆంధ్రప్రదేశ్
|
|
682
|
|
అస్సాం
|
|
192
|
|
బీహార్
|
|
91
|
|
ఛత్తీస్గఢ్
|
|
500
|
|
ఢిల్లీ
|
|
1,200
|
|
గోవా
|
|
119
|
|
గుజరాత్
|
|
856
|
|
హర్యానా
|
|
622
|
|
హిమాచల్ ప్రదేశ్
|
|
226
|
|
జమ్మూ కాశ్మీర్
|
|
208
|
|
జార్ఖండ్
|
|
338
|
|
కర్ణాటక
|
|
1,915
|
|
కేరళ
|
|
773
|
|
మధ్యప్రదేశ్
|
|
722
|
|
మహారాష్ట్ర
|
|
2,081
|
|
ఒడిశా
|
|
524
|
|
పుదుచ్చేరి
|
|
73
|
|
పంజాబ్
|
|
984
|
|
రాజస్థాన్
|
|
806
|
|
తమిళనాడు
|
|
1,188
|
|
తెలంగాణ
|
|
542
|
|
ఉత్తర ప్రదేశ్
|
|
1,202
|
|
ఉత్తరాఖండ్
|
|
342
|
|
పశ్చిమ బెంగాల్
|
|
814
|
|
మొత్తం
|
|
17,000
ప్రధాన మంత్రి కార్యాలయం
కేంద్ర మాజీ మంత్రి శ్రీ దిగ్విజయ్ సింహ్ ఝాలా మృతి పట్ల సంతాపం తెలిపిన ప్రధాన మంత్రి
కేంద్ర మాజీ మంత్రి శ్రీ దిగ్విజయ్ సింహ్ ఝాలా మృతి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘కేంద్ర మాజీ మంత్రి శ్రీ దిగ్విజయ్ సింహ్ ఝాలా గారు మరణించారని తెలిసి చాలా దు:ఖం కలిగింది. గుజరాత్ రాజకీయాలలోను, జాతీయ రాజకీయాలలోను చురుకైన పాత్ర ను ఆయన పోషించారు. ఆయన చేసిన సాముదాయిక సేవ కు, పర్యావరణం పట్ల ఆయన కనబరచిన ప్రేమ కు గాను ఆయన ను స్మరించుకోవడం జరుగుతుంది. ఆయన కుటుంబానికి ఇదే నా సంతాపం. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
రసాయనాలు, ఎరువుల మంత్రిత్వ శాఖ
గువాహటి, హైదరాబాద్ ఎస్.ఎ.ఎస్ నగర్  ఎన్ఐపీఈఆర్ లు మెడికల్ డివైజ్లో కొత్తగా ఎం.టెక్ కోర్సును ప్రవేశపెట్టాయి. దీనికి ఆన్లైన్ రిజిస్ట్రేషన్లు ఈ నెల 27 నుంచి ప్రారంభమవుతాయి.
వైద్య పరికరాలు ప్రపంచవ్యాప్తంగా పెరుగుతున్న వైద్య అవసరాలను తీర్చగల వర్ధమాన విజ్ఞానశాస్త్రాలు. కొత్త సాంకేతిక పరిజ్ఞానాలను అభివృద్ధి చేయడానికి, పరికరాలను మరింత మెరుగుపర్చడానికి ఈ రంగంలోని సుశిక్షితులకు డిమాండ్ పెరుగుతున్నది. ఈ రంగంలో నిపుణులను ఉత్పత్తి చేయడానికి గువాహటి, హైదరాబాద్ ఎస్.ఎ.ఎస్ నగర్  ఎన్ఐపీఆర్లు వైద్యపరికరాల్లో కొత్త ఎం.టెక్ కోర్సును ప్రవేశపెట్టాయి. మెడికల్ పరికరాల అభివృద్ధికి అవసరమైన జీవశాస్త్రం, కెమిస్ట్రీ, గణితం, క్లినికల్ సైన్స్ ఇంజనీరింగ్కు సంబంధించిన అంశాలతో ఈ కోర్సును తీర్చిదిద్దారు. ఇందులో వివిధ వైద్య పరికరాల నమూనాలను అభివృద్ధి చేయడానికి ఒక సంవత్సరం ప్రాజెక్ట్ వర్క్ కూడా ఉంటుంది. బీఫార్మా, ఫార్మ్ డి, ఎమ్మెస్సీ, బీటెక్, బీఈ, ఎంబీబీఎస్, బీడీఎస్, బీవీఎస్సీ కోర్సులు చదివిన వారు ఈ ప్రోగ్రామ్లో ప్రవేశం పొందడానికి అర్హులు. ప్రతి బ్యాచ్లో ప్రతి ఏడాదికి పది మందికి మాత్రమే అడ్మిషన్లు ఇస్తారు. ఈ కార్యక్రమం ద్వారా హెల్త్కేర్, ఫార్మాస్యూటికల్స్, బయోటెక్నాలజీ, మెడికల్ డివైస్ ఇండస్ట్రీలో పరిశోధన సిబ్బందిగా ఉద్యోగ అవకాశాలు పొందవచ్చు. వైద్యపరికరాల రంగం కోసం స్టార్టప్లను ఏర్పాటు చేయవచ్చు.
ముఖ్యమైన తేదీలు: -
ఆన్లైన్ రిజిస్ట్రేషన్లు ప్రారంభించిన తేదీ - 22 అక్టోబర్, 2020
ఆన్లైన్లో నమోదుకు చివరి తేదీ - 15 నవంబర్, 2020
ఆన్లైన్ ఎన్ఐపీఈఆర్ ఉమ్మడి ప్రవేశ పరీక్ష - 4 డిసెంబర్, 2020
పూర్తి వివరాల కోసం, దయచేసి మా వెబ్సైట్ను సందర్శించండి: -
Website: http://www.niperhyd.ac.in
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఫేషియల్ రికగ్నిషన్ టెక్నాలజీ 
న్యాయబద్ధమైన, సురక్షిత, విశ్వసనీయ, జవాబుదారీ అయిన ఇంటర్నెట్ను వినియోగదారులకు అందించే లక్ష్యంతో ప్రభుత్వ విధానాలు ఉన్నాయి. ఇంటర్నెట్ విస్తరించడంతో ఎక్కువ సంఖ్యలో భారతీయులు ఆన్లైన్లోకి వస్తున్నారని, ఫేషియల్ రికగ్నిషన్ టెక్నాలజీ  కోసం రూపొందించిన సమాచారం సహా, బయోమెట్రిక్ సమాచారంలో ముఖ గుర్తింపులో పెరుగుదల ఉంది.
ఏదైనా సున్నితమైన వ్యక్తిగత డాటాను కలిగి ఉన్న లేదా స్వంత కంప్యూటర్ వనరులోని సమాచారాన్ని లేదా నియంత్రించే లేదా నిర్వహించే కార్పొరేట్ సంస్థ ఒకవేళ ఎవరైనా వ్యక్తి కి కనీస భద్రతా పద్ధతులను, ప్రక్రియను అమలు చేయడం, నిర్వహించడంలోని నిర్లక్ష్యం వల్ల ఎవరైనా వ్యక్తికి అక్రమ నష్టం, లేదా అక్రమ లాభాన్నికలిగిస్తే, ప్రభావితమైన వ్యక్తికి ఆ సంస్థ ఇన్ఫర్మేషన్ టెక్నాలజీ చట్టం, 2000లోని సెక్షన్ 43ఎ ప్రకారం నష్టపరిహారాన్ని చెల్లించవలసి ఉంటుంది. ఈ సెక్షన్ కింద ఇచ్చిన అధికారాలను వినియోగించుకుంటూ, సున్నితమైన వ్యక్తిగత డాటా లేదా సమాచారంతో పాటుగా కనీస భద్రతా పద్ధతులు, ప్రక్రియలకు కట్టుబడవలసి ఉంటుందని, స్పష్టంగా నిర్దేశించింది. వీటి ప్రకారం, బయోమెట్రిక్ సమాచారం, ముఖ ముఖ ఆకృతులను కొలిచి, విశ్లేషించే సాంకేతికతలు సహా బయోమెట్రిక్స్ వంటి సున్నితమైన వ్యక్తిగత డాటా లేదా సమాచారం. అంతర్జాతీయ ప్రమాణాలు ఐఎస్/ ఐఎస్ఒ/ ఐఇసి 27001 లేదా డాటా పరిరక్షణ కోసం ప్రభుత్వ ఆమోదిత ఉత్తమ ఆచరణ పద్ధతులు, వ్యాపార స్వభావంతో సంరక్షించే సమాచార ఆస్తులకు అనుగుణంగా నిర్వహణ, సాంకేతిక, కార్యాచరణ, భౌతిక భద్రతా నియంత్రణ చర్యలను కలిగి ఉన్న సమగ్రమైన డాక్యుమెంట్ చేసిన సమాచార భద్రతా కార్యక్రమం, సమాచార భద్రత విధానాలు సహా కనీస భద్రతా ఆచరణలు, పద్ధతులను అమలు చేయవలసి ఉంటుంది. అందువల్ల ముఖ గుర్తింపు సాంకేతికతను క్రమబద్ధీకరించేందుకు, అటువంటి సాంకేతికతకు సంబంధించిన డాటాను నిర్వహించేందుకు చట్టం అమలులో ఉంది.
అంతేకాకుండా, ఎలక్ట్రానిక్స్, సమాచార సాంకేతిక మంత్రిత్వ శాఖ డిజిటల్ పర్సనల్ డాటా ప్రొటెక్షన్ బిల్ , 2022 ముసాయిదాను తయారు చేసి, ప్రజా సంప్రదింపులలో భాగంగా ప్రజల నుంచి ఫీడ్బ్యాక్ను ఆహ్వానించింది.
ఈ సమాచారాన్ని ఎలక్ట్రానిక్స్ & సమాచార సాంకేతికత శాఖ సహాయ మంత్రి శ్రీ రాజీవ్ చంద్రశేఖర్ శుక్రవారం రాజ్యసభకు లిఖితపూర్వకంగా ఇచ్చిన సమాచారంలో వెల్లడించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొత్త శాస్త్ర&సాంకేతిక విధానం రూపకల్పన కోసం క్షేత్రస్థాయి అభిప్రాయాలు సేకరణ
కొత్త విధాన రూపకల్పనలో కీలక పాత్ర పోషిస్తున్న కమ్యూనిటీ రేడియో
వివిధ కారణాల కారణంగా ఇన్నాళ్లూ తమ భావాలను వెల్లడించలేకపోయిన వ్యక్తుల అభిప్రాయాలను తొలిసారిగా కమ్యూనిటీ రేడియో ద్వారా కేంద్ర ప్రభుత్వం నమోదు చేస్తోంది. కొత్త శాస్త్ర, విజ్ఞాన విధానాన్ని రూపొందించడానికి ఈ కార్యక్రమం చేపట్టింది.
'ఆఫీస్ ఆఫ్ ది ప్రిన్సిపల్ సైంటిఫిక్ అడ్వైజర్' తో కలిసి, "శాస్త్ర&సాంకేతికత, ఆవిష్కరణ విధానం" -2020 రూపకల్పన ప్రక్రియను 'డిపార్ట్మెంట్ ఆఫ్ సైన్స్ అండ్ టెక్నాలజీ'  చేపట్టింది. అన్ని వర్గాల అభిప్రాయాలు విని, దిగువ స్థాయి నుంచి సమగ్రంగా కొత్త విధానాన్ని రూపొందించడంపై దృష్టి పెట్టింది.
దాదాపు 15 వేల మందిని కలిపే నాలుగు అంతర్గత అనుసంధానాల ద్వారా పాలసీ రూపకల్పన చేపట్టారు. కమ్యూనిటీ రేడియోల ద్వారా కూడా సమాచారాన్ని సేకరిస్తున్నారు. 'కమ్యూనిటీ రేడియో స్టేషన్ల' ల ద్వారా ప్రజల అభిప్రాయాలు సేకరించే మార్గాన్ని 'నేషనల్ కౌన్సిల్ ఫర్ సైన్స్ అండ్ టెక్నాలజీ కమ్యూనికేషన్'  రూపొందించింది.
దేశవ్యాప్తంగా ఉన్న 291 కమ్యూనిటీ రేడియో కేంద్రాలలో.., ప్రాంతీయ భిన్నత్వం, వర్గం, ప్రజల్ని చేరుకోగల సామర్థ్యం ఆధారంగా 25 కేంద్రాలను గుర్తించారు. సామర్థ్యం నిర్మాణం కోసం 'కామన్వెల్త్ ఎడ్యుకేషనల్ మీడియా సెంటర్ ఫర్ ఆసియా'  ద్వారా ఈ కార్యక్రమం అమలు చేస్తున్నారు.
కొత్త విధానానికి సంబంధించి, రేడియో ద్వారా శ్రోతలు వినే సమాచారాన్ని డీఎస్టీ రూపొందించింది. 13 భారతీయ భాషల్లో ఆసక్తికర జింగిల్తో పాటు సమాచారాన్ని వినిపిస్తోంది. గుర్తించిన రేడియో కేంద్రాల ద్వారా ఈనెల 1వ తేదీ నుంచి ఈ కార్యక్రమం ప్రారంభమైంది. సెప్టెంబర్ 30వ తేదీ వరకు కొనసాగుతుంది. శ్రోతలతో 'ముఖ్య బృంద చర్చలు' ఇప్పటికే ప్రారంభమయ్యాయి. విభిన్న శాస్త్రీయ రంగాల అవసరం, ప్రజా ప్రాధాన్య విధానం ప్రకారం 'శాస్త్ర, సాంకేతిక, ఆవిష్కరణ' వ్యవస్థ ప్రాధాన్యతలను పునర్నిర్మించడం ఈ విధానం లక్ష్యం.
"సంబంధిత సమస్యలను గుర్తించడానికి క్షేత్రస్థాయి నుంచి వచ్చిన అభిప్రాయాల ద్వారా 'శాస్త్ర, సాంకేతిక, ఆవిష్కరణ విధానం' భారీ లబ్ధి పొందుతుంది. వాటిని సమర్థవంతంగా పరిష్కరించడానికి చర్యలు చేపడుతుంది" అని డీఎస్టీ కార్యదర్శి ప్రొ.అశుతోష్ శర్మ వెల్లడించారు.
రక్షణ మంత్రిత్వ శాఖ
ద్వైపాక్షిక రక్షణ సహకారం పెంపొందించేలా భారత్, జర్మనీ రక్షణ మంత్రుల చర్చలు
- ద్వైపాక్షిక రక్షణ సహకారంలో ముఖ్యంగా పారిశ్రామిక భాగస్వామ్యాన్ని పెంపొందించేలా చర్చలు
- ఉత్తర ప్రదేశ్ & తమిళనాడులలో ఉన్న డిఫెన్స్ కారిడార్లలో జర్మన్ పెట్టుబడులను ఆహ్వానించిన
శ్రీ రాజ్నాథ్ సింగ్
- జర్మనీ యొక్క అత్యున్నత సాంకేతికతలు, పెట్టుబడితో పాటు భారతదేశపు యొక్క నైపుణ్యం కలిగిన వర్క్ఫోర్స్ & పోటీ ఖర్చులు సంబంధాలను మరింత బలోపేతం చేయగలవు:
రక్షణ మంత్రి శ్రీ రాజ్నాథ్ సింగ్ జూన్ 06, 2023న న్యూ ఢిల్లీలో జర్మనీ దేశపు రక్షణ శాఖ మంత్రి శ్రీ బోరిస్ పిస్టోరియస్తో ద్వైపాక్షిక సమావేశాన్ని నిర్వహించారు. మంత్రులిద్దరూ కొనసాగుతున్న ద్వైపాక్షిక రక్షణ సహకార కార్యకలాపాలను సమీక్షించారు. సహకారాన్ని, ముఖ్యంగా రక్షణ పారిశ్రామిక భాగస్వామ్యాన్ని పెంపొందించే మార్గాలను అన్వేషించారు. ఉత్తరప్రదేశ్ & తమిళనాడులోని రెండు డిఫెన్స్ ఇండస్ట్రియల్ కారిడార్లలో జర్మన్ పెట్టుబడులకు ఉన్న అవకాశాలతో సహా, రక్షణ ఉత్పత్తి రంగంలో తెరవబడిన అవకాశాలను గురించి రక్షణ మంత్రి ప్రధానంగా వివరించారు. భారత రక్షణ పరిశ్రమ జర్మన్ రక్షణ పరిశ్రమ యొక్క సరఫరా గొలుసులలో పాల్గొనవచ్చని మరియు సరఫరా గొలుసు స్థితిస్థాపకతకు దోహదం చేయడంతో పాటు పర్యావరణ వ్యవస్థకు విలువను జోడించవచ్చని అన్నారు. భాగస్వామ్య లక్ష్యాలు, బలం యొక్క పరిపూరత, అంటే భారతదేశం నుండి నైపుణ్యం కలిగిన వర్క్ఫోర్స్ & పోటీ ఖర్చులు మరియు జర్మనీ నుండి అధిక సాంకేతికతలు & పెట్టుబడి ఆధారంగా భారతదేశం మరియు జర్మనీలు మధ్య మరింత మేటి సంబంధాన్ని నిర్మించగలవని శ్రీ రాజ్నాథ్ సింగ్ నొక్కి చెప్పారు. భారతదేశం మరియు జర్మనీలు 2000 నుండి వ్యూహాత్మక భాగస్వామ్యాన్ని కలిగి ఉన్నాయి, ఇది ప్రభుత్వాధినేతల స్థాయిలో 2011 నుండి అంతర్-ప్రభుత్వ సంప్రదింపుల ద్వారా బలోపేతం అవుతోంది. రక్షణ శాఖ కార్యదర్శి శ్రీ గిరిధర్ అరమనే మరియు చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్తో సహా రక్షణ మంత్రిత్వ శాఖకు చెందిన సీనియర్ అధికారులు ప్రతినిధిలు స్తాయి సమావేశంలో పాల్గొన్నారు. జర్మనీ వైపు నుండి, రక్షణ మంత్రిత్వ శాఖ కార్యదర్శి బెనెడిక్ట్ జిమ్మెర్, సీనియర్ అధికారులు మరియు భారతదేశంలోని జర్మన్ రాయబారి హాజరయ్యారు. 2015 తర్వాత జర్మనీ రక్షణ మంత్రి భారత్లో పర్యటించడం ఇదే తొలిసారి. ద్వైపాక్షిక సమావేశానికి ముందు సందర్శనకు వచ్చిన ప్రముఖులకు ట్రై-సర్వీస్ గార్డ్ ఆఫ్ హానర్ అందించారు. బోరిస్ పిస్టోరియస్ ఐఐటీ ఢిల్లీలోని ఇన్నోవేషన్స్ ఫర్ డిఫెన్స్ ఎక్సలెన్స్  నిర్వహించిన కార్యక్రమంలో కొన్ని భారతీయ డిఫెన్స్ స్టార్టప్లతో సంభాషించనున్నారు.
జర్మన్ ఫెడరల్ మినిస్టర్ ఆఫ్ డిఫెన్స్ జూన్ 05న నాలుగు రోజుల పర్యటన నిమిత్తం భారతదేశానికి వచ్చారు. జూన్ 07 న, అతను ముంబయికి వెళ్తాడు, అక్కడ అతను ప్రధాన కార్యాలయం, పశ్చిమ నౌకాదళ కమాండ్ మరియు మజాగాన్ డాక్ షిప్ బిల్డర్స్ లిమిటెడ్లను సందర్శించనున్నారు.